Doliu în lumea manelelor. A murit un cunoscut interpret. A plecat să cânte "printre îngeri", după cum scris cei care l-au întâlnit și au colaborat alături de el. Lăutarul se confrunta cu probleme grave de sănătate.
Doliu în lumea artistică. Un cântăreț apreciat de maneliști a încetat din viață. Mesajul transmis de un coleg de breaslă la aflarea veștii că lăutarul nu mai este printre noi, după ce în luna ianuarie a avut nevoie de o intervenție chirurgicală.
La momentul respectiv rudele i-au rugat pe oameni să doneze sânge pentru Marius Țepeligă, care a murit. Interpretul de muzică de petrecere era căsătorit de aproximativ un an cu Andreea Neagoe cu care avea doi copii.
Bărbatul, care era o persoană credincioasă, nu și-a pierdut nicio secundă speranța. Apropiații au crezut până în ultima clipă că starea de sănătate a manelistului se va îmbunătăți, însă Dumnezeu a avut alte planuri pentru el.
Fanilor nu le-a venit să creadă că Marius Țepeligă a încetat din viață. Internauții au transmis condoleanțe soției și familiei îndurerate care se pregătește să îl conducă pe ultimul drum pe regretatul interpret.
"Ai plecat să cânți printre îngeri! Dumnezeu să te aibă în pază, Marius Țepeligă Prea devreme ai plecat dintre noi", "Dumnezeu să te odihnească! Condoleanțe familiei", "Dumnezeu să-l ierte, condoleanțe familiei! Prea devreme ai plecat, om bun".
"Nu pot să cred! Condoleanțe familiei și multă putere", "Multă putere Andreea Neagoe, trebuie să fii puternică pentru copiii voștri. Dumnezeu să-l odihnească în pace", sunt o parte din mesajele scrise de oameni pe Facebook.
"A fi artist nu este de-ajuns doar să cânți! A fi artist sunt lucruri cu care trebuie să te naști! Trebuie să ai bunătate în inimă, emoție, transmisie, credință în Dumnezeu, voință, răbdare, ambiție", a scris Costel Biju pe social media.
Costel Biju a lansat un strigăt de ajutor atunci când regretatul Marius Țepeligă a fost spitalizat și a avut nevoie urgentă de sânge. Cântărețul de muzică de petrecere și-a rugat urmăritorii să vină în număr mare la Spitalul Floreasca din Capitală.
"Prieteni dragi, m-am interesat pentru donarea de sânge a colegului și totodată prietenul nostru, Marius Tepeliga. Toate centrele sunt închise, însă am primit informația că la Floreasca este singurul spital care poate primi sânge pentru Marius.
Ne vedem cu toții la prima oră, începând cu ora 06:00", scria Costel Biju pe rețelele de socializare la momentul respectiv. Din păcate, artistul Marius Țepeligă a pierdut lupta cu boala de care suferea.